Асылбек Жасаралұлы Еңсепов

Асылбек Жасаралұлы Еңсепов (5 сәуір, 1980 жылы Ақтөбеде туған) – қазақстандық күйші, домбырашы, музыкант. Қазақстанның еңбек сіңірген қайраткері (2016).  «Дарын» мемлекеттік жастар сыйлығының иегері (2004). «Платинды Тарлан» тәуелсіз сыйлығының лауреаты (2004). Қазақстан жастар одағы сыйлығының иегері (1998).  

 Білімі 
 А.Жұбанов атындағы музыкалық мектепті бітірген.
 Құрманғазы атындағы Қазақ ұлттық консерваториясын бітірген.

 Шығармашылығы 
 Асылбек - көптеген фестивальдер мен конкурстардың лауреаты (Түркияда, Францияда). 1992 жылы ол "Жаңа есімдер" Қазақтың мәдениет қорының стипендиаты болды. 1998 жылы "Ыстық көл" эстрадалық және фольклорлық халықаралық музыка сайысының Гран - приі, 1998 жылы Құрманғазы атындағы Халықаралық конкурстың сыйлығын алды. 1998 жылы "Шабыт" Республикалық шығармашылық жастар фестивалінің жеңімпазы болу - оның көп қырлы талантын танытады. 1998 жылы Еңсепов Асылбекке Қазақстан жастар Одағының сыйлығы берілді.

 Мемлекеттік марапаттары 
 1992 жылы мәдениет саласындағы мемлекеттік степендияның иегері.
 1998 жылы Қазақстан жастар одағы сыйлығының иегері атанды.
 2004 жылы ҚР Үкіметінің "ДАРЫН" мемлекеттік жастар сыйлығының лауреаты
 2004 жылы Қазақстанның тәуелсіз меценаттар клубының "ТАРЛАН" тәуелсіз сыйлығының иегері атанды
 2016 жылыдың 5 желтоқсанындағы елбасының жарлығымен Қазақстанның еңбек сіңірген қайраткері құрметті атағымен марапатталды.

 Отбасы 
 Әкесі - Жасарал Еңсепов (Педагогика ғылымдарының кандитаты, Қазақстан Білім беру ісінің Үздігі)
 Анасы - Фарида (Үй шаруашылығында)
 Жары - Айжан Нүсіпбекова
 Бауырлары - Айбек, Сырым. 

Санат:Домбырашылар
Санат:Құрманғазы атындағы Қазақ ұлттық консерваториясы түлектері
Санат:Күйшілер
Санат:Қазақстан Жастар одағы сыйлығының иегерлері
Санат:Дарын мемлекеттік сыйлығының иегерлері
Санат:Тәуелсіз "Тарлан" сыйлығының иегерлері